Die kind | | INK Die kind – INK
Titel: Die kind
Datum gepubliseer: 19 April 2017 Aantal woorde: 89 171 Kere gelees ♥4
Die kaai krul swanger om die skepe in die baai.
Dartelend speel ‘n vissermanskind
Op dolosse wat kreun teen water en wind.
Slaap nou-jongmens-slaap. Wind vou om die Kaap.
Sluimer-sing van die see,
Van haar leë beloftes en slingse weë.
Die meeue koggel-skêl,
Die kind lag in die wind.
-hy struikel in spel,
waar hy strek om ‘n skulpie op te tel.
Die see eis grynsend haar deel,
weereens haar porsie met lokaas gesteel.
Wreed vergruis sy die kind
teen die dolosse wat bloei in water en wind…
Pragtige beeld en treffende kontras tussen die begin en einde van die gedig!